Návrh

OPATRENIE

Ministerstva zdravotníctva Slovenskej republiky

z ... 2017

č. ... .... -OL-2017,

ktorým sa dopĺňa výnos Ministerstva zdravotníctva Slovenskej republiky z 10. septembra 2008 č. 09812/2008-OL o minimálnych požiadavkách na personálne zabezpečenie a materiálno - technické vybavenie jednotlivých druhov zdravotníckych zariadení v znení neskorších predpisov

Ministerstvo zdravotníctva Slovenskej republiky podľa § 8 ods. 2 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov ustanovuje:

Čl. I

Výnos Ministerstva zdravotníctva Slovenskej republiky z 10. septembra 2008 č. 09812/2008-OL o minimálnych požiadavkách na personálne zabezpečenie a materiálno-technické vybavenie jednotlivých druhov zdravotníckych zariadení (oznámenie č. 410/2008 Z. z.) v znení výnosu z 10. decembra 2008 č. 25118/2008-OL (oznámenie č. 576/2008 Z. z.), výnosu z 10. augusta 2009 č. 16480/2009-OL (oznámenie č. 335/2009 Z. z.), výnosu zo 6. apríla 2011 č. 00707-OL-2011 (oznámenie č. 124/2011 Z. z.), výnosu zo 7. decembra 2011 č. 11943-OL-2011 (oznámenie č. 464/2011 Z. z.), výnosu zo 14. decembra 2012 č. 09780-OL-2012 (oznámenie č. 419/2012 Z. z.), výnosu z 2. mája 2014 č. 02395-OL-2014 (oznámenie č. 125/2014 Z. z.), výnosu z 9. decembra 2014 č. 09993-OL-2014 (oznámenie č. 348/2014 Z. z.) a opatrenia z 2. decembra 2016 č. S08241-OL-2016 (oznámenie č. 335/2016 Z. z.) sa dopĺňa takto:

1.

„§ Prechodné ustanovenia

(1) Ústavné zariadenie poskytujúce zdravotnú starostlivosť na urgentnom príjme typu I. a II. musí minimálne požiadavky personálne zabezpečenie a na materiálno - technické vybavenie podľa tohto výnosu splniť do 31. decembra uviesť rok .

2. V prílohe č. 2 druhej časti „Minimálne požiadavky na personálne zabezpečenie ústavných zariadení“ oddiele 1 „Lekári“ bod 8 znie:

„8. Na urgentnom príjme 1 a 2 typu musia byť v dennej zmene najmenej štyria lekári a nočnej zmene traja lekári, minimálne jeden v každej zmene je s príslušným profesijným titulom podľa tabuliek č. 3 a 4. V prijímacej ambulancii musí byť v každej zmene najmenej jeden lekár s príslušným profesijným titulom podľa tabuliek č. 3 a 4.“

3. V prílohe č. 2 druhej časti „Minimálne požiadavky na personálne zabezpečenie ústavných zariadení“ oddiele 1 „Lekári“ tabuľke č. 3 v štyridsiatom siedmom riadku v stĺpci „profesijný titul“ sa za slovo „internista“ vkladá slovo „traumatológ“.

4. V prílohe č. 2 druhej časti „Minimálne požiadavky na personálne zabezpečenie ústavných zariadení“ oddiele 2 „Sestry, pôrodné asistentky a ďalší zdravotnícki pracovníci“ bod 14 znie:

„14. Na urgentnom príjme 1 a 2 typu musia byť v dennej zmene a v nočnej zmene najmenej dve sestry alebo jedna sestra a jeden zdravotnícky záchranár s príslušným profesijným titulom podľa tabuliek č. 13 a 14. Na urgentnom príjme 1 a 2 typu musia byť v každej zmene najmenej traja sanitári alebo zdravotnícky asistenti. V prijímacej ambulancii musí byť v dennej zmene a v nočnej zmene najmenej jedna sestra s príslušným profesijným titulom podľa tabuliek č. 13 a 14.“

5. V prílohe č. 2, v tretej časti bod 1 v rátane nadpisu znie: „1. Minimálne materiálno - technické vybavenie ústavných zariadení urgentného príjmu typu I. a II. a ústavnej pohotovostnej služby“.

„**1. Minimálne materiálno - technické vybavenie ústavných zariadení pracoviska urgentného príjmu typu I. a II. a ústavnej pohotovostnej služby**

**URGENTNÝ PRÍJEM TYPU I.**

Základné vybavenie pracoviska urgentného príjmu typu I. je uvedené v spoločných ustanoveniach.

Priestorové vybavenie urgentného príjmu I. typu tvorí

a) odborné ambulancie (vyšetrovne) s plochou najmenej 15 m2, minimálne v rozsahu ambulancie vnútorného lekárstva, chirurgickej ambulancie a neurologickej ambulancie.

b) priestory pre najmenej jedno - dve expektačné lôžka s plochou najmenej 10 m2 na lôžko, vybavené umývadlom a drezom,

c) jednolôžková miestnosť slúžiaca v prípade potreby ako izolačná miestnosť s plochou najmenej 10 m2, vybavená umývadlom a drezom,

d) čakáreň s rozmermi najmenej 30 m2,

e) registrácia - recepcia (ak sa zriaďuje) s plochou najmenej 6 m2,

f) oddychová miestnosť pre personál s umývadlom,

g) toaleta pre pacientov,

i) toaleta pre personál,

j) priestor na upratovanie s výlevkou,

k) skladové priestory.

Priestor pre expektačné lôžko

1. polohovacie lôžko,
2. transportný monitor vitálnych funkcií na lôžko (EKG, PD PP, saturácia O2, NiBP, iBP, TT),
3. jeden lineárny dávkovač na lôžko,
4. objemový dávkovač na lôžko,
5. germicídny žiarič.

**URGENTNÝ PRÍJEM TYP II.**

Základné vybavenie pracoviska urgentného príjmu typu II. je uvedené v spoločných ustanoveniach.

Priestorové vybavenie pracoviska urgentného príjmu typu II. tvorí

v urgentnej časti pracoviska urgentného príjmu II typu:

a) jednotka neodkladnej úrazovej starostlivosti s umývadlom a drezom s plochou najmenej 30 m2,

b) sadrovňa s plochou najmenej 12 m2,

c) jednotka neodkladnej všeobecnej starostlivosti s dvomi boxami – každý s plochou najmenej 20 m2, vybavený umývadlom a drezom,

d) jednolôžková miestnosť slúžiaca v prípade potreby ako izolačná miestnosť s plochou najmenej 10 m2, vybavená umývadlom a drezom, (zriadená v urgentnej alebo v ambulantnej časti pracoviska)

v ambulantnej časti pracoviska urgentného príjmu typu II.

a) odborné ambulancie (vyšetrovne) s plochou najmenej 15 m2,

b) priestory pre najmenej dve až tri expektačné lôžka s plochou najmenej 10 m2 na lôžko, vybavené umývadlom a drezom,

c) zákroková miestnosť (ak sa zriaďuje) s plochou najmenej 20 m2, musí byť vybavená vstupným filtrom, umývadlom, dávkovačom na tekutý alkoholový dezinfekčný prípravok na ruky a germicídnym žiaričom. Čistota ovzdušia musí zodpovedať príslušnej triede čistoty podľa rozsahu poskytovanej zdravotnej starostlivosti 2),

d) čakáreň pre pacientov do odborných ambulancií s plochou najmenej 30 m2,

e) registrácia - recepcia (triedenie pacientov) s plochou najmenej 6 m2,

f) oddychová miestnosť pre personál s umývadlom,

g) priestor na upratovanie s výlevkou,

h) skladové priestory,

i) čistiaca miestnosť s umývadlom, drezom a výlevkou,

j) očistná miestnosť pre pacienta (ak sa zriaďuje) vybavená umývadlom, sprchou a sprchovacím lehátkom alebo stoličkou,

k) toalety pre pacientov,

l) toalety pre personál.

Základné vecné vybavenie a prístrojové vybavenie urgentného príjmu typu II. je rovnaké ako vecné vybavenie a prístrojové vybavenie oddelenia uvedené v prvej časti v bode 2.

Ďalšie vybavenie jednotlivých miestností tvoria

Sadrovňa

a) stolík, stoličky a vešiak,

b) vyšetrovací stôl so schodíkmi,

c) pojazdný stolík na nástroje a pomôcky,

d) pracovná plocha na prípravu zdravotníckeho materiálu,

e) drez s lapačom sadry.

V jednom boxe jednotky úrazovej neodkladnej starostlivosti

a) transportné lôžko RTG transparentný (trauma stretcher),

b) osvetlenie,

c) stropný kyvný statív,

d) transportný monitor vitálnych funkcií (EKG, PD PP, saturácia O2, NiBP, iBP, TT),

e) transportný ventilátor,

f) dva dávkovače objemové,

g) tri dávkovače lineárne,

h) chirurgická odsávačka,

i) transportná chrbticová doska,

j) sada pneumatických dláh,

k) ohrievač infúzií,

l) teplotný režim pacienta (výhrevná prikrývka +chladenie),

m) germicídny žiarič.

V jednom boxe jednotky všeobecnej neodkladnej starostlivosti pre dve lôžka – priestor prepojený, pri čom na jedno lôžko

a) transportné lôžko intenzívnej starostlivosti,

b) stropný kyvný statív,

c) stropné osvetlenie,

d) transportný monitor vitálnych funkcii (EKG, PD PP, saturácia O2, NiBP, iBP, TT),

e) chirurgická odsávačka,

f) dva dávkovače objemové,

g) tri dávkovače lineárne,

i) výhrevná prikrývka (teplotný režim pacienta+ chladenie),

j) germicídny žiarič.

Priestor pre expektačné lôžko - (aj izolačná miestnosť)

1. polohovacie lôžko,
2. transportný monitor vitálnych funkcií na lôžko (EKG, PD PP, saturácia O2, NiBP, iBP, TT),
3. jeden lineárny dávkovač na lôžko,
4. objemový dávkovač na lôžko,
5. germicídny žiarič.

Zákroková miestnosť

a) operačný stôl,

b) operačná lampa,

c) pojazdný stolík na nástroje a pomôcky,

d) sterilný chirurgický šijací materiál,

e) chirurgická súprava nástrojov,

f) nádoba na odpad so šliapadlom,

g) skriňa na operačnú bielizeň,

h) germicídny žiarič.

Spoločné vybavenie pre pracovisko urgentného príjmu typu II tvoria

1. ventilátor,
2. transportný ventilátor – ventilácia počas MRI,
3. EKG prístroj 12 – zvodový,
4. resuscitačný vozík s kompletným vybavením: laryngoskop, videolaryngoskop, defibrilátor + externý kardiostimulátor, transportný monitor vitálnych funkcii ((EKG, PD PP, saturácia O2, NiBP, iBP, TT), odsávačka, kyslíková fľaša,
5. bronchoskop (sanačný a tenký na intubáciu),
6. vozík s vybavením na zaistenie a udržanie voľných ciest dýchacích (štandard a difficult airway vozík),
7. tri pulzoximetre transportné,
8. POCT point off care testing,
9. ROTEM (ratčná tromboelastometria),
10. USG prístroj (komplexný + kardiosonda),
11. pojazdný RTG prístroj,
12. CT prístroj,
13. rozvod medicinálnych plynov,
14. negatoskop.

Vybavenie informačno - komunikačnými technológiami

- dostatočne dimenzovaná počítačová sieť,

- dostatočne dimenzované prípojky 230V (min. 5 zásuviek len pre PC),

- WiFi sieť ( pre interné použitie) (PC, zdravotechnické zariadenia atď.)

- počítačové vybavenie - ideálne AiO PC (All-in-One) s dotykovými obrazovkami, s pripojením na LAN a WiFi, s možnosťou montáže na stenu,

- možnosť “mobilných” vozíkov s PC vybavením,

- PC zostava vybavená certifikovaným  klinickým náhľadovým prípadne diagnostickým monitorom podľa modality dostupnej v priestoroch urgentného príjmu,

- tablety pre možnosť efektívneho a rýchleho náhľadu na výsledky prípadne obrazové informácie na mieste výkonu ošetrovania pacienta,

- tlačiarne (podľa priestorových možností),

- prenosné telefóny,

- zavedenie “čiarového kódu” pre identifikáciu a evidenciu pacientov s väzbou na liečebný proces a Nemocničný IS (najmä pre vysokoprahový urgent),

- bezpečnostný kamerový systém.

V ambulantnej časti pracoviska urgentného príjmu typu II zodpovedá minimálne priestorové vybavenie a materiálno - technické vybavenie vybaveniu ambulancií v príslušných odboroch.

**ÚSTAVNÁ POHOTOVOSTNÁ SLUŽBA**

Základné priestorové vybavenie a materiálno - technické vybavenie pracoviska ústavnej pohotovostnej služby je minimálne v rozsahu ambulancie vnútorného lekárstva, chirurgickej ambulancie a neurologickej ambulancie uvedených v prílohe č. 1.

6. V prílohe č. 2, v tretej časti sa bod 2 vrátane nadpisu znie: „2. Minimálne materiálno - technické vybavenie ústavných zariadení urgentného

**„2. Minimálne materiálno - technické vybavenie ústavných zariadení pracoviska urgentného príjmu a ústavnej pohotovostnej služby – pediatria**

**ÚSTAVNÁ POHOTOVOSTNÁ SLUŽBA– PEDIATRIA**

Základné priestorové vybavenie a materiálno - technické vybavenie pracoviska ústavnej pohotovostnej služby je minimálne v rozsahu pediatrickej ambulancie a ambulancia pediatrickej chirurgie uvedených v prílohe č. 1.

**URGENTNÝ PRÍJEM – PEDIATRIA**

Základné vybavenie pracoviska urgentného príjmu pre deti a dorast je uvedené v spoločných ustanoveniach.

Priestorové vybavenie pracoviska urgentného príjmu pre deti a dorast tvoria

v urgentnej časti pracoviska urgentného príjmu pre deti a dorast

a) jednotka neodkladnej úrazovej starostlivosti s umývadlom a drezom s plochou najmenej 25 m2,

b) sádrovňa s plochou najmenej 12 m2,

c) jednotka neodkladnej všeobecnej starostlivosti so štyrmi boxami – každý s plochou najmenej 10 m2, vybavený umývadlom a drezom,

d) jednolôžková miestnosť slúžiaca v prípade potreby ako izolačná miestnosť s plochou najmenej 10 m2, vybavená umývadlom a drezom, (zriadená v urgentnej alebo v ambulantnej časti pracoviska),

v ambulantnej časti pracoviska urgentného príjmu pre deti a dorast

a) odborné ambulancie (vyšetrovne) s plochou najmenej 15 m2,

b) priestory pre 4 až 5 expektačných lôžok s plochou najmenej 10 m2 na lôžko, vybavené umývadlom a drezom,

c) čakáreň s plochou najmenej 30 m2,

d registrácia/recepcia/priestor triedenia pacientov s plochou najmenej 6 m2,

e) oddychová miestnosť pre personál s umývadlom,

f) priestor na upratovanie s výlevkou,

g) skladové priestory,

h) čistiaca miestnosť s umývadlom, drezom a výlevkou,

i) očistná miestnosť pre pacienta (ak sa zriaďuje) vybavená umývadlom, sprchou a sprchovacím lehátkom alebo stoličkou,

j) toalety pre pacientov,

k) toalety pre personál.

Základné vecné vybavenie a prístrojové vybavenie oddelenia urgentného príjmu je rovnaké ako vecné vybavenie a prístrojové vybavenie oddelenia uvedené v prvej časti v bode 2.

Ďalšie vybavenie jednotlivých miestností tvoria

v priestore triedenia pacientov so zavedeným triediacim systémom

a) pulzný oximeter s možnosťou vyšetrenia SpCO,

b) zariadenie pre vyšetrenie TT, NiBP, telesnú hmotnosť a výšku,

c) germicídny žiarič,

v jednom boxe jednotky neodkladnej úrazovej starostlivosti

a) transportné lôžko RTG transparentný (trauma stretcher),

b) stropná operačná lampa,

c) anestéziologický záves, alebo rameno,

d) transportný monitor vitálnych funkcií,

e) transportný ventilátor konvenčný,

f) dva dávkovače objemové,

g) tri dávkovače lineárne,

h) resuscitačný vozík komplexný s vybavením pre všetky vekové skupiny,

i) chirurgická odsávačka,

j) transportná chrbticová doska,

k) sada pneumatických dláh,

l) ohrievač infúzií,

m) teplotný režim pacienta (výhrevná prikrývka),

n) negatoskop,

o) germicídny žiarič,

p) krčný fixačný golier pre všetky vekové kategórie,

v dvoch boxoch jednotky neodkladnej všeobecnej starostlivosti

a) dve transportné polohovacie lôžka (dospelý, dieťa - baby term),

b) dva anestéziologické závesy, alebo ramená,

c) dve stropné vyšetrovacie operačné lampy,

d) dva transportné monitory vitálnych funkcií (EKG, SpO2, NIBP, IBP, TT, ETCO2),

e) dva transportné ventilátory (dieťa, dospelý),

f) dve laryngoskopické súpravy, pre všetky vekové skupiny,

g) tri sety na manuálnu ventiláciu pľúc (samorozpínacie vaky, masky, vzduchovody) pre všetky vekové skupiny,

h) dva systémy inhalácie O2,

i) dva prístroje na neinvazívnu ventiláciu, (možnosť integrovaného zariadenia s transportným ventilátorom),

j) dva prístroje na nebulizačnú liečbu,

k) dve chirurgické odsávačky,

l) dva dávkovače objemové,

m) štyri dávkovače lineárne,

n) jeden ohrievač dojčenskej stravy,

o) negatoskop,

p) teplotný režim pacienta (výhrevná prikrývka),

r) germicídny žiarič.

Priestor pre expektačné lôžko – (aj izolačná miestnosť)

a) transportné polohovacie lôžko,

b) transportný monitor vitálnych funkcií (EKG, respirácia, neinvazívny TK, pulzoxymetria, teplota tela) na lôžko,

c) dva lineárne dávkovače na lôžko,

d) jeden objemový dávkovač na lôžko,

e) germicídny žiarič,

f) rozvod medicinálnych plynov,

v ambulantnej časti pracoviska urgentného príjmu pre deti a dorast zodpovedá minimálne priestorové vybavenie a materiálno - technické vybavenie vybaveniu ambulancií v odboroch pediatria a pediatrická chirurgia uvedených v prílohe č. 1.

Spoločné vybavenie pre pracovisko urgentného príjmu pre deti a dorast tvoria

a) EKG prístroj 12 – zvodový pre všetky vekové skupiny,

b) resuscitačný vozík s vybavením pre všetky vekové skupiny,

c) vozík s vybavením na zaistenie a udržanie voľných ciest dýchacích (štandard a difficult airway vozík) (v rámci ústavného zariadenia),

d) transportný ventilátor,

e) tri pulzoximetre transportné, minimálne jeden z nich s možnosťou stanovenia SpCO,

f) biochemický a hematologický analyzátor (v rámci ústavného zariadenia),

g) možnosť stanovenia CRP metódou z kapilárnej krvi,

h) USG prístroj (komplexný) (v rámci ústavného zariadenia),

h) pojazdný RTG prístroj,

i) CT prístroj (v rámci ústavného zariadenia),

j) rozvod medicinálnych plynov.

Čl. II

Toto opatrenie nadobúda účinnosť .................................2017.